Qiziltomoq gʻoz
Qiziltomoq gʻoz (lotincha: Branta ruficollis) – oʻrdaksimonlar oilasiga mansub suv qushlaridan biri. Tashqi tomondan, qalin boʻyinli va qisqa tumshugʻli kichik gʻozga oʻxshaydi. Rangi yorqin va kontrastli boʻlib, kashtan-qizil, oq va qora ranglarni mujassamlashtiradi. Rossiyada tundrada, asosan Taymir va qoʻshni viloyatlarda koʻpayuvchi noyob tur. Gʻarbiy Qora dengiz, janubiy Kaspiy mintaqasida qishlaydi. Ushbu qush turi oʻsimliklar – oʻtlarning yashil kurtaklari, qishlash va koʻchish davrida dasht va shoʻrxok oʻsimliklarining vegetativ qismlari, efemer boshoqli oʻsimliklar, kuzgi donli ekinlar bilan oziqlanadi. Yiliga bir marta iyun-iyul oylarida bir uyaga 3-9 tadan iborat tuxum qoʻyadi. Osonlik bilan qoʻlga oʻrganadi va xonakilashadi. Tabiatni muhofaza qilish boʻyicha bir qator xalqaro konvensiyalarga kiritilgan xalqaro va mintaqaviy Qizil kitoblar himoyasida. Hamma joyda ushbu gʻoz turini ovlash taqiqlangan.